อยากทราบว่าจะสามารถรลอดเองได้ไหมคะ แต่ได้รับการรักษาจนตอนนี่เชื้อลดลงจาก1:16เหลือ1:2คะ จะสามารถคลอดเองได้ไหมเด็กจะติดเชื้อรึเปล่าคะ
สวัสดีค่ะ ซิฟิลิสเป็นโรคติดต่อทางเพศสัมพันธ์อย่างหนึ่ง เกิดจากเชื้อแบคทีเรียชนิดเกลียว จะเป็นภาวะอันตรายที่ต้องรักษาในหญิงตั้งครรภ์เนื่องจากมันสามารถผ่านจากแม่สู่ลูกได้ในระหว่างการคลอดบุตรและขณะตั้งครรภ์ซิฟิลิสมักเป็นอันตรายต่อเด็กกล่าวคืออาจทำให้เกิดความพิการแต่กำเนิดเช่นทารกตายคลอด ทารกคลอดก่อนกำหนด ทารกโตช้าในครรภ์ ทารกบวมน้ำ หรือถ้าคลอดออกมาแล้วก็อาจจะเป็นโรคซิฟิลิสแต่กำเนิด เด็กมักตัวเล็ก เลี้ยงไม่โต ติดเชื้อได้ง่ายและบ่อย มีรูปร่างหน้าตาที่ผิดปกติ และอาจมีสติปัญญาไม่สมประกอบดังนั้นจึงเป็นภาวะที่ต้องรักษาในหญิงตั้งครรภ์ทุกรายหลังรักษาด้วยยาฆ่าเชื้อแล้ว หากผลเลือดลดลงเกิน 4 เท่า ดังที่กล่าวมานั้น แสดงว่าตอบสนองต่อยาค่ะ โดยแพทย์อาจติดตามผลเลือดในช่วงใกล้คลอดอีกครั้ง หากไม่ได้มีการติดเชื้อกลับขึ้นมาใหม่ อาจใช้วิธีการคลอดเองได้ หรือหากแพทย์ประเมินช่วงใกล้คลอดแล้วยังมีความเสี่ยงหรือผลเลือดเกิดการเปลี่ยนแปลง อาจเป็นข้อบ่งชี้ในการผ่าตัดคลอด